**ČETVRTAK, 7.5.**

**PREDMET: TJELESNA I ZDRAVSTVENA KULTURA**

**Odaberite sami kako ćete se danas razgibati:**

**- trčite, skačite, penjite se, loptajte se, preskačite uže, rolajte se, vozite bicikl, šetajte, plešite, naučite neku novu igru, izmislite neku novu igru, boravite što više na svježem zraku…………**

**PREDMET: PRIRODA I DRUŠTVO**

**NASTAVNA JEDINICA: Gospodarstvo i kvaliteta okoliša – obrada**

**Otvorite udžbenik iz prirode na str. 78.**

Pogledajte uvodni niz slika i opišite usmeno jednu po jednu sliku.

Uočili smo kako je na mjestu prirodnoga okoliša (zelene površine) izniklo naselje (zgrade) te se time promijenio taj dio okoliša. To je nekada potrebno, a nekada i nije nužno.

Pročitaj tekst ispod slika (str. 78.)

Čovjek mijenja okoliš:

- močvare i šume pretvara u plodna polja

- gradi sela i gradove i povezuje ih prometnicama

- iz zemlje vadi naftu i plin te proizvodi električnu energiju

Prirodna bogatstva trebaju se pažljivo koristiti za nas, za svoje potomke i za sva ostala živa bića.

Da bi se trajno sačuvali (jer su posebna), neke biljke, životinje i prirodna područja stavljena su pod zaštitu.

To su zaštićene biljne i životinjske vrste.

Zapiši u bilježnicu:

Gospodarstvo i kvaliteta okoliša

**5.6. SVJETSKI DAN ZAŠTITE OKOLIŠA**

Čovjek mijenja okoliš radi svojih potreba.

Pritom se mora pažljivo koristiti prirodnim bogatstvima i čuvati biljne i životinjske vrste.

**ZAŠTIĆENE BILJKE** - **(809 vrsta)**

**- strogo je zabranjeno brati, rezati, iskopavati, sakupljati ili ih uništavati!**

- runolist

- bijela šumarica

- kockavica

- velebitska degenija itd.

**ZAŠTIĆENE ŽIVOTINJE - (559 vrsta)**

- dobri dupin

- čančara

- ris

- čovječja ribica

- mala ušara

- prstac

- sredozemna medvjedica

- šišmiš

- morski konjic itd.

Za zadaću riješi radnu bilježnicu str. 85.

**PREDMET: HRVATSKI JEZIK**

**NASTAVNA JEDINICA: Šetnja, Katica Pšak - interpretacija pjesme**

**Bliži nam se Majčin dan……Majčin dan, kao Sunce nasmijan….**

Otvori čitanku na str. 134. i pročitaj pjesmu Šetnja.

U pisanku zapiši sljedeće:

Šetnja

Katica Pšak

Tema pjesme je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pjesma ima \_\_\_\_\_\_\_\_\_\_\_\_ kitice.

Pjesma ukupno ima \_\_\_\_\_\_\_\_ stihova.

Stihovi najkraće kitice su: (prepiši ih)

Odgovori na pitanja cijelim rečenicama. Pitanja ne prepisuješ.

1. Kako se osjeća dijete dok šeće s mamom?

2. Kamo poželi krenuti s mamom?

3. Kako se osjeća dok grli mamu?

4. Kako se zove bijela ptica što sjaji u maminu oku?

5. Što najviše voliš raditi sa svojom mamom?

**PREDMET: DODATNA – MATEMATIKA**

**Zabavite se! ☺**

<https://wordwall.net/hr/resource/1609931/dodatna-matematika>

<https://wordwall.net/hr/resource/1299408/matematika/dijeljenje-svi-brojevi-su-djeljivi-djeliteljem>